נבחרת זמביה בכדורגל

נבחרת זמביה בכדורגל, הידועה בכינויה "Chipolopolo" (קליעי הנחושת), היא נבחרת הכדורגל הלאומית של זמביה. נחשבת לאחת הנבחרות המובילות בדרום יבשת אפריקה.[דרוש מקור] הדירוג הנוכחי של נבחרת זמביה ברשימת הדירוג של פיפ"א, הוא המקום ה-93 בעולם, נכון ל-19 בספטמבר 2024; הניקוד הוא 1,252.79 – ירידה של נקודה אחת לעומת ניקוד קודם. דירוג השיא 15 נמדד לראשונה בפברואר 1996, והדירוג הנמוך ביותר 102 נמדד לראשונה בפברואר 2011. הנבחרת זכתה פעם אחת בטורניר גביע אפריקה לאומות (בגביע 2012) וסיימה פעמיים במקום השני (בשנים 1974 ו-1994). הישג בולט של הנבחרת הוא התבוסה שהנחילה לנבחרת איטליה בתוצאה 4-0, בטורניר הכדורגל באולימפיאדת סיאול (1988). כוכב הנבחרת קלושה בוואליה כבש באותו משחק שלושער ובישל שער נוסף. המשמעות המילולית של הכינוי הוא "קליעי הנחושת". הכינוי ניתן לנבחרת זמביה משתי סיבות. הראשונה היא שהנחושת היא התפוקה העצמית המיוצרת ביותר של זמביה. הסיבה השנייה היא מהירותם וכישרונם של שחקני נבחרת זמביה. זמביה, מדינה המתגאה בהיותה אחת המדינות בעלת תפוקת הנחשות ויצוא הנחושת מהגבוהות ביבשת אפריקה מתגאה גם בהישגיה של הנבחרת הלאומית ומכאן השילוב בין השניים. ערך מורחב – התרסקות המטוס של נבחרת זמביה בכדורגל בשנת 1993 אירע אסון אווירי קשה בו נהרגו כל שחקני הנבחרת, לאחר שהמטוס הצבאי בו טסו התרסק. האסון התרחש ב-28 באפריל 1993 כאשר הנבחרת הייתה אמורה להמריא למשחקי מוקדמות מונדיאל 1994 בסנגל על מנת להתמודד על ההעפלה למונדיאל 1994 בארצות הברית. הטיסה מזמביה לסנגל דרשה שתי הפסקות תדלוק, הראשונה בקונגו והשנייה בליברוויל שבגבון. כבר בעצירת התדלוק הראשונה בקונגו נצפו מספר בעיות במנוע המטוס, אך לא נעשה דבר על מנת לתקנן. לאחר שהמריא המטוס בפעם השלישית באותו היום, מנמל התעופה בליברוויל שבגבון, החל לעלות באש אחד ממנועי המטוס. הטייס, שהיה עייף לאחר שהגיע בטיסה ממאוריציוס, כיבה בטעות את המנוע השני, ובכך אזלו כוחם של מנועי המטוס, שהתרסק כ-500 מטרים מחופי גבון. כל הנוסעים במטוס, 18 במספר, נהרגו בתאונה הקשה והידיעה הגיעה לזמביה רק מספר שעות לאחר מכן. קפטן נבחרת זמביה, קאלושה בואליה, לא היה על המטוס מכיוון שבאותה עת הוא שיחק בפ.ס.וו. איינדהובן והיה אמור להמריא לסנגל היישר מהולנד. על נבחרת זמביה היה להשלים עוד משחק אחד בלבד במוקדמות מונדיאל 1994. כמו כן, גביע אפריקה לאומות היה צפוי להיערך חודשים מספר לאחר מכן, ועל הנבחרת החדשה והלא מנוסה היה נטל כבד מאוד. קאלושה בואליה וה"Chopolopolo" עבדו קשה על בניית הנבחרת מחדש. על הנבחרת הלאומית המתחדשת היה להשיג נקודה אחת בלבד במשחק החוץ האחרון שלה במוקדמות המונדיאל נגד נבחרת מרוקו בקזבלנקה, אך הנבחרת המתחדשת לא הצליחה לעמוד בציפיות, ונכשלה ברגעי האמת לאחר שהפסידה 1-0, ובכך נמוגו סיכוייה של להעפיל למשחקי המונדיאל. בגביע אפריקה לאומות בשנת 1994, גברה הנבחרת כנגד כל הסיכויים על הקשיים שעמדו בפניהם, והציגה כדורגל חופשי והתקפי, כנראה אחת מתצוגות הכדורגל הטובות בהיסטוריה של הנבחרת, והעפילה עד למשחק הגמר. בגמר פגשה הנבחרת את נבחרת ניגריה. נבחרת זמביה שוב נכשלה ברגע האמת, והפסידה לנבחרת הניגרית בתוצאה 2-1. שחקני הנבחרת שבו לארצם כגיבורים לאומיים, למרות שלא זכו בגביע. בשנת 2012 זכתה הנבחרת לראשונה בתולדותיה בגביע אפריקה לאומות לאחר שגברה על נבחרת חוף השנהב בתוצאה 8-7 בתום דו-קרב בעיטות עונשין (0-0 בתום הארכה). 1930 עד 1966 - לא נכנסה 1970 עד 2022 - לא העפילה משחקי תיקו כוללים גם משחקים שהוכרעו בבעיטות הכרעה נכון ל-23 במרץ 2024. שחקנים מודגשים הם שחקנים שעדיין פעילים בנבחרת. |} מדיה וקבצים בנושא נבחרת זמביה בכדורגל בוויקישיתוף אתר האינטרנט הרשמי של נבחרת זמביה בכדורגל נבחרת זמביה בכדורגל, ברשת החברתית פייסבוק נבחרת זמביה באתר FIFA התאחדות הכדורגל של זמביה דירוג לנבחרות לאומיות לגברים באתר פיפ"א החל מאוגוסט 1993 – אז החל דירוג פיפ"א לנבחרות גברים בכלל